**Աբդուլա բին Նասեր բին Խալիֆա Ալ Տանի** (արաբ․՝ سعادة الشيخ عبدالله بن ناصر بن خليفة آل ثاني‎‎‎, 1960, Դոհա, Կատար), Կատարի վարչապետը 2013 թվականի հունիսի 26-ից մինչև 2020 թվականի հունվարի 28-ը։ Լինելով Կատարի Ալ Տանի կառավարական տան անդամ` նա 2005 թվականից մինչև 2013 թվականը զբաղեցրել է Կատարի ներքին գործերի նախարարի պաշտոնը։

Կենսագրություն և կրթությաուն
----------------------------

Շեյխ Աբդուլան Կատարի նախկին էմիր Խամադ բին Խալիֆ Ալ Տանի հեռու բարեկամն է, նա շեյխ Նասեր բին Խալիֆ Ալ Տանիի որդին է, ըստ կառավարական տան կայքի` շեյխ Աբդուլան Ահմեդ բին Մուհամեդ Ալ Տանի ծոռն է, այդ կերպ ունենալով ընդհանուր նախնի` Մուհամեդ բին Տանիին, Աբդուլան համարվում է էմիր Խամադի զարմիկը։

Շեյխ Աբդուլան 1984 թվականին ավարտել է Դուրխամի (Մեծ Բրիտանիա) ռազմական ուսումնարանը և ստացել է բակալավրի աստիճան` ոստիկանական գիտելիքի ոլորտում։ 1995 թվականին նա նաև ավարտել է Բեյրութի արաբական համալսարանը` ստանալով օրենսդրության ոլորտում բակալավրի աստիճան։

Կարիերա
-------

1985 թվականին Կատարում անցնելով զինվորական ծառայության` նա ոստիկանության փրկարարական բաժնում զբաղեցրել է պարեկային սպայի պաշտոնը։ 1989 թվականին նա մայրաքաղաքի անվտանգության ոստիկանության բաժնում ստանձնել է մարզադաշտերի անվտանգության ապահովման սպայի պարտականությունները։ Այնուհետև նա դարձել է արտակարգ իրավիճակների ոստիկանական բաժնի հրամանատարի օգնական։ Աբդուլան նշանակվել է ոստիկանության անվտանգության բաժնի հատուկ գործողությունների հատուկ նշանակության ջոկատի հրամանատար և անվտանգության հատուկ բաժնի կազմի հատուկ ստորաբաժանման հրամանատար։ 2001 թվականի դեկտեմբերի 28-ին նա դարձել է հատուկ գործողությունների հատուկ նշանակության անվտանգության ջոկատի հրամանատարի օգնական։ 2004 սեպտեմբերին նրա կոչումը բարձրացրել են մինչև բրիգադի գեներալի։

Ծառայությունից հետո 2005 թվականի փետրվարի 15-ին լինելով տարբեր պաշտոններում` Աբդուլան նշանակվել է Կատարի ներքին գործերի պետնախարար։ Նա վարչապետ է նշանակվել 2013 թվականի հունիսի 26-ին նախարարների շրջանում եղած փոփոխությունների արդյունքում, այդ պաշտոնում փոխարինելով Խամադ բեն Ջասիմ բեն Ջաբեր Ալ Տանիին։ Միաժամանակ նա հետևելով բոլոր փոփոխությունների արդյունքին` նա փոխարինել է Աբդուլ բին Խալիդի Ալ Տանիին ներքին գործերի նախարարի պաշտոնում։

Անձնական կյանք
--------------

Շեյխ Աբդուլան ամուսնացած է և ներկայումս ունի 6 երեխա։

Մրցանակներ
----------

* Պատվո լեգեոնի շքանշան (2009 թվականի նոյեմբերի 19-ին)
* Անվանական հրազեն (9 մմ-անոց տրամաչափի "Ֆորտ 12" հրազեն` մրցանակաբաշխության ժամանակ օգտագործելու համար) պարգևատրվել է Ուկրաինայի նախագահի Պ. Պորոշենկոյի № 68 հրամանով 2018 թվականի մարտի 16-ին։
* և այլ մրցանակներ

Ծանոթագրություններ
------------------

1. ↑  «Qatar». Royal Ark. Վերցված է 28 октября 2013-ին.
2. ↑  Nordland, Rod (2013 թ․ հունիսի 27). «Qatar's Emir Names New Cabinet and Premier». *The New York Times*. Վերցված է 28 октября 2013-ին.
3. 1 2 3 4 5  Al Khuwaylidi, Mirza (2013 թ․ հուլիսի 16). «Qatar's new prime minister reports for duty». *Asharq Alawsat*. Արխիվացված է օրիգինալից 2015 թ․ ապրիլի 2-ին. Վերցված է 28 октября 2013-ին.
4. 1 2  «Qatar's new prime minister appointed». *Anadolu Agency*. 2013 թ․ հունիսի 27. Վերցված է 28 октября 2013-ին.
5. ↑  Habib Toumi (2013 թ․ հունիսի 26). «Profile: Qatar prime minister Shaikh Abdullah bin Nasser Al Thani». *Gulf News*. Վերցված է 28 октября 2013-ին.
6. ↑  Attwood, Ed (2013 թ․ հունիսի 30). «Introducing Qatar's new Emir». *Arabian Business*. Արխիվացված է օրիգինալից 2013 թ․ հոկտեմբերի 29-ին. Վերցված է 28 октября 2013-ին.
7. ↑  «Qatar PM replaced in cabinet reshuffle». *Albawaba*. 2013 թ․ հունիսի 26. Վերցված է 28 октября 2013-ին.
8. ↑  Tuttle, Robert (2013 թ․ հունիսի 26). «Qatar's Emir Tamim Forms Cabinet Lead by Bin Nasser». *Bloomberg*. Վերցված է 28 октября 2013-ին.
9. ↑  «Qatar's new PM Shaikh Abdullah bin Nasser Al Thani». *Khaleej Times*. AFP. 2013 թ․ հունիսի 27. Արխիվացված է օրիգինալից 2015 թ․ փետրվարի 14-ին. Վերցված է 28 октября 2013-ին.
10. ↑  «Sheikh Abdullah bin Nasser bin Khalifa Al Thani». *Ministry of Interior*. Արխիվացված է օրիգինալից 2008 թ․ դեկտեմբերի 19-ին. Վերցված է 28 октября 2013-ին.